open-index/open-wikipedia-markdown huggingface dataset:
Vibre

Los **vibres** o **castòrs** (genre *Castor*) son un grop de rosegaires semiaquatics nadius d'America del Nòrd e Eurasia que se caracterizan per las siás coas largas, planas e escatosas. Aqueste genre, de totes los qu'apertenon a la familha Castoridae, es l'unic pas atudat en totalitat, e engloba tres espècias: lo vibre american (*Castor canadensis*), lo vibre europèu (*Castor fiber*) e lo vibre de Kellog (*Castor californicus*), aqueste darrièr atudat dempuèi lo Pleistocèn. Totes abitan exclusivament dins l'emisfèri nòrd, levat qualques vibres americans que foguèron introduïts dins la region sudamericana de Tèrra del Fuòc. S'introdusiguèron tanben d'individus d'aquesta espècia dins d'unas regions d'Euròpa. Amb aquestas excepcions, *Castor canadensis* abita unicament en America del Nòrd, e *Castor fiber* dins de regions d'Euròpa e Asia. *Castor californicus* se trovava per çò qu'es uèi lo jorn l'oèst dels Estats Units. E mai se son fòrça similars entre se, las investigacions geneticas an demostrat que las populacions europèas e nòrd-americanas de vibres son d'espècias distinctas; la principala diferéncia essent que tenon un nombre desparièr de cromosòmas.

Aquestes animals son coneguts per la siá abiletat naturala per bastir de paissièras sus de rius e de rivets e a sas broas —cridats tutas— en los estanhs que se forman pr'amor del blocatge de la paissièra pel corrent d'aiga. Per l'edificacion d'aquestas estructuras, utilizan principalament los troncs dels arbres que derriban amb sas poderosas incisivas. Malgrat la granda quantitat d'arbres que tomban, los vibres pòrtan pas perjudici a l'ecosistèma que i vivon, al contrari, o mantenon sanitós, las sieunas levadas provesisson una granda quantitat de beneficis; entre d'autras causas, aquestas barrièras favorizan la creacion de paluns, ajudan a contraròtlar los aigats e eliminan la pollucion del corrent. Pasmens, dins d'ecosistèmas que i son estrangièrs, aquestas modificacions a l'environament pòdon èsser perjudicialas, coma per exemple, amb los vibres introdusits en Tèrra del Fuòc e dins las comunitats espanhòlas de Navarra e La Rioja.

Dempuèi un centenat d'ans, los vibres fan partit de la cultura populara e dins qualques cass an agut una granda influéncia sul desvolopament de las societats umanas. Un exemple d'aquò es la siá importància dins la colonizacion europèa d'America, que la recèrca de las siás pèls i foguèt un dels factors de l'exploracion e del desvolopament economic de l'America del Nòrd. Aquò degut a la valor comerciala de las siás pèls e d'autres produches obtenguts d'eles, coma lo castorèu. Es tanben un element fòrça representatiu de la cultura de Canadà, a tal gra qu'es l'animal nacional d'aquel país. Pasmens, l'influéncia dels vibres se limita pas al sector economic e comercial, tòca tanben de domenis tan variats coma la literatura, la religion e l'espòrt.
Limac

right|thumb|Limac terrèstre sobre una fuèlha

Los **limacs** o las **limaucas** son de mollusques gasteropòds sens clòsca  apartent à l'infraòrdre *[[Stylommatophora]]*. Las limaucas mesuran entre 1 e 30cm}}. Coma los autres gasteropòds,tenon quatre tentaculs que doas an d'uèlhs. Los autres son utilizats per captar las odors e son sensiblas al gost. Pòdo èsser fitofags o carnivòrs.
Giuseppe Saragat

thumb|Giuseppe Saragat
**Giuseppe Saragat** (Turin, 19 de setembre de 1898 – Roma, 11 de junh de 1988) foguèt un politician italian. Aqueste resistent social democrata ocupèt la foncion de president de la Republica italiana de 1964 a 1971 abans de venir senador a vida.
Giovanni Gronchi

thumb|Giovanni Gronchi
**Giovanni Gronchi** (Pontedera, Pisa, 10 de setembre de 1887 – Roma, 17 d'octobre de 1978) foguèt un politician italian. Ocupèt la foncion de president de la Republica italiana de 1955 a 1962 abans de venir senador a vida. Foguèt un dels fondadors de la Democracia Crestiana.
Enrico De Nicola

thumb|250px|Enrico De Nicola en 1948
**Enrico De Nicola** (Nàpols, 9 de novembre de 1877 - Torre del Greco, Nàpols, 1 d'octobre de 1959) foguèt un politician, jurista e jornalista italian, membre del Partit Liberal Italian. Foguèt president provisòri d'Itàlia de 1946 a 1948 e primièr president de la Republica italiana dempuèi l'1 de genièr de 1948 fins a l'11 de mai d'aquel meteis an.
Republica de Kosova

**Kosova**, **Kosovë** o **Kosovo** (en albanés: *Kosovë*; en sèrbe: Косово, transcrich *Kosovo*), oficialament la **Republica de Kosova** (en albanés: *Republika e Kosovës*; en sèrbe Република Косово, transcrich *Republika Kosovo*) es un estat europèu sens accès a la mar, amb reconeissença parciala de la Comunautat Internacionala, situat dins los Balcans. Confronta Albania a l'oèst, Montenegro al nòrd-oèst, Serbia al nòrd-èst e Macedònia del Nòrd al sud. La capitala es Pristina e lo gentilici es **kosovar -a**. (var. **cossòvar -a**). La populacion atenhiá 2,2 milions d'abitants sus una superficia de 10 912 km².

A declarat son independéncia de Serbia lo 17 de febrièr de 2008. Après la declaracion unilaterala d'independéncia, mai d'una centena d'Estats dins lo mond l'an oficialament reconeguda, aital coma la majoritat granda dels Estats de l'Union Europèa (22 dels 27 Estats membres, 81 %). Demest los païses que l'an reconegut figuran Albania, lo Reialme Unit, Alemanha, França, los Païses Basses, Soïssa, Austràlia o los Estats Units. D'autres, pasmens, s'i opausan e o reconeisson pas, coma Serbia ela meteissa, Russia, Grècia, Romania, Espanha, Argentina, Brasil o Africa del Sud. En tot, Kosova es reconeguda per 98 dels 193 (51%) Estats membres de l'ONU.

La populacion se compausa de dos grops etnics principals: los albaneses que son fòrça majoritaris amb 92 % e los sèrbes que son fòrça minoritaris amb 4 % (estimacions de 2002-2003). Lo sèrbes i foguèron majoritaris fins al mitan o a la fin del sègle XIX.

## Isòria

### Independéncia de Kosova
Abans 2008, Kosova formava oficialament una província autònoma del sud de Serbia (amb lo nom sèrbe oficial de Косово и Метохија, *Kosova e Metòijà*, abreujat en Космет*, Kosmet*). Uèi lo jorn, l'Estat de Serbia considèra que Kosova es encara una part integranta de son territòri. 

Mas tre 1999, en seguida d'un conflicte armat qu'aviá opausat l'estat sèrbe amb la majoritat albanesa del país, Kosova s'èra mes sota l'administracion de las Nacions Unidas amb una quasi-independéncia de fach.

Kosova declarèt son independéncia lo 17 de febrièr de 2008 per rapòrt a Serbia. Aquela independéncia, ara, un certan nombre d'estats la reconeisson, en particular Albania e los Estats Units; e dins l'espaci occitan, Mónegue, França e Itàlia. La majoritat dels estats de l'Union Europèa an reconegut l'estat kosovar o an anonciat lor intencion de lo reconéisser (las solas oposicions dins l'UE venon d'Espanha, Eslovaquia, Romania e Chipre). Los estats de Serbia e de Russia refusan energicament de reconéisser aquela independéncia. 

Vejatz Reaccions internacionalas a la declaracion d'independéncia de Kosova (en anglés).

## Annèxas

### Ligams intèrnes
*  Reaccions internacionalas a la declaracion d'independéncia de Kosova
thumb|270px|Reparticion etnica en Kosova en 2005, segon l'OSCE

### Ligams extèrnes
*  Assemblada de Kosova 
*  Ofici del Primièr Ministre de Kosova 
*  Presidéncia de la Republica de Kosova
*  New Kosova Report - Portal de nòvas tocant Kosova
*  Portal oficial del torisme en Kosova
* (sr) Serbia - Ministèri de Kosovo i Metohija

### Bibliografia

### Nòtas e referéncias
Boutros Boutros-Ghali

**Boutros Boutros-Ghali** (Lo Caire, 14 de novembre de 1922 – 16 de febrièr de 2016) es un politician e diplomata egipcian. Ocupèt la foncion de 6en Secretari General de las Nacions Unidas de genièr de 1992 a decembre de 1996.
Javier Pérez de Cuéllar

vinheta|Javier Pérez de Cuéllar

**Javier Pérez de Cuéllar Guerra** (Lima, Peró, 19 de genièr de 1920 – 4 de març de 2020) es un avocat e diplomata peroan. Ocupèt la foncion de 5en Secretari General de las Nacions Unidas de 1982 a 1991.
Mike Oldfield

**Michael Gordon Oldfield**, mai conegut coma **Mike Oldfield** (Reading, Anglatèrra, 15 de mai de 1953) es un compositor e musician multiinstrumentalista anglés. Emplega divèrses genres coma lo rock progressiu, la musica populara e mai la musica classica e son òbra mai coneguda es l'album *[[Tubular Bells]]*, que foguèt la primièra d'aqueste estil sens percussion ni mai paraulas. Amb aquel trabalh Oldfield venguèt precursor dins l'aparicion de genres musicals novèls coma lo New age.

## Discografia
* *Tubular Bells* (1973)
* *Hergest Ridge* (1974)
* *Ommadawn* (1975)
* *Incantations* (1978)
* *Platinum* (1979)
* *QE2* (1980)
* *Five Miles Out* (1982)
* *Crises* (1983)
* *Discovery* (1984)
* *The Killing Fields* (1984)
* *Islands* (1987)
* *Earth Moving* (1989)
* *Amarok* (1990) 
* *Heaven's Open* (1991)
* *Tubular Bells II* (1992)
* *The Songs of Distant Earth* (1994)
* *Voyager* (1996)
* *Tubular Bells III* (1998) 
* *Guitars* (1999)
* *The Millenium Bell* (1999)
* *Tr3s Lunas* (2002)
* *Tubular Bells 2003* (2003)
* *Light+Shade* (2005)
* *Music of the Spheres* (2008)
* *Tubular Bells 2009* (2009)
* *Man on the Rocks* (2014)
* *Return to Ommadawn* (2017)
Willoughby Newton

**Willoughby Newton** (Lee Hall, Virgínia, 2 de decembre de 1802 – Linden, Westmore County, 23 de mai de 1874) foguèt un avocat e un membre del Congrès american.
Düne

**Düne** es una isla alemanda desabitada d'una superficia de 0,4 km² situada dins lo sud-èst de la Mar del Nòrd. Amb l'isla vesina de Heligoland, forman l'archipèla e comuna de Heligoland.
Recklinghausen

**Recklinghausen** (prononciacion [ʀɛklɪŋˈhaʊzən]) es una vila alemanda, situada dins la region de Ruhr. Aquesta ciutat qu'es la mai septentrionala de son airal es la capitala del districte de Recklinghausen. Comptava 119.592 abitants en decembre de 2012 per una superficia de 66,4 km².
Leonard Cohen

**Leonard Norman Cohen** (Montréal, 21 de setembre de 1934-Los Angeles, 7 de novembre de 2016) es un cantautor, poèta e romancièr canadian.
En junh de 2011 recebèt lo Prèmi Princi d'Astúrias de las Letras.

## Discografia
* *Songs of Leonard Cohen* (1967)
* *Songs from a Room* (1969)
* *Songs of Love and Hate* (1971)
* *Live Songs* (1973)
* *New Skin for the Old Ceremony* (1974)
* *Death of a Ladies' Man* (1977)
* *Recent Songs* (1979)
* *Various Positions* (1984)
* *I'm Your Man* (1988)
* *The Future* (1992)
* *Cohen Live* (1994)
* *Field Commander Cohen: Tour of 1979* (2001)
* *Ten New Songs* (2001)
* *Dear Heather* (2004)
* *Old Ideas* (2012)
* *Popular Problems* (2014)
Bottrop

**Bottrop** (prononciacion: [ˈbɔtʀɔp]) es una vila alemanda situada en Ren del Nòrd-Vestfàlia, dins la region de Ruhr. Aquesta vila qu'a lo pòrt fluvial mai important de Ruhr, es la 49ena ciutat mai granda d'Alemanha. Comptava 116.498 abitants en 2012 per una superficia de 100,6 km².
Scharhörn

**Scharhörn** es una isla alemanda desabitada situada dins la Mar del Nòrd, qu'aparten a la vila d'Amborg. Servís de resèrva naturala pels aucèls.
Fürth

**Fürth** (prononciacion alemanda: [fʏʁt]; en francic oriental: **Färdd**) es una vila alemanda situada dins lo nòrd de Bavièra, dins lo districte administratiu de Franconia centrala. Es actualament contigüa amb la vila, mai importanta, de Nurembèrg, que los centres de totas doas localitats se tròban pas qu'a 7 km l'un de l'autre.
Nigehörn

**Nigehörn** es una isla artificiala alemanda inabitada situada dins la Mar del Nòrd. Aqueste espandi, creat en 1989 per palliar l'erosion de la còsta, aparten a la vila d'Amborg e es vengut una resèrva naturala pels aucèls.
Reutlingen

**Reutlingen** es una vila alemanda, la capitala del Districte de Reutlingen, de l'estat federal de Baden-Württemberg. Aquesta localitat que omptava una populacion de 110.681 abitants en decembre de 2012 ten las sedenças de mantuna multinacionala importanta, coma Benz, e tanben un centre universitari prestigiós qu'aculhís d'estudiants d'originas divèrsas que fan de la ciutat un endrech cosmopolita.
Livia Ana Tătaru

**Livia Ana Tătar**, o tanben **Ana Tătaru** (Bistrița, 15 de julh de 1927) es una lingüista romanesa, especializada en fonetica, fonologia e lexicologia.
Remscheid

**Remscheid** (prononciacion [ˈʀɛmʃaɪt]) es una vila alemanda del sector administratiu de Düsseldorf, en Ren del Nòrd-Vestfàlia, e situada prèp de Wuppertal e Solingen. Ocupa una superficia de 74,6 km² e comptava 109.352 abitants en decembre de 2003.
Francis Coventry

**Francis Coventry** (Mill End, Buckinghamshire, julh de 1725 - Edgware, Middlesex, genièr de 1754) foguèt un eclesiastic e escrivan anglés. Es conegut essencialament per encausa de son òbra satirica *The History of Pompey the Little; or, The Life and Adventures of a Lap-Dog*.
Vilamar

**Vilamar** foguèt una freguesia portuguesa del Concelho de Cantanhede. Comptava 780 abitants en 2011 per una superficia de 5,66 km², valent a dire una densitat de 137,8 hab/km². Foguèt abolida en 2013, dins l'encastre d'una reforma administrativa nacionala, e foguèt agregada a la freguesia de Corticeiro de Cima per formar una novèla freguesia União das Freguesias de Vilamar e Corticeiro de Cima que n'es lo centre.
Cordinhã

**Cordinhã** es una freguesia portuguesa del concelho de Cantanhede, de 10,25 km² de superficia. Comptava 1.034 abitants en 2011 e doncas una densitat de populacion de 111,3 hab/km².
Pomares

**Pomares** es ua freguesia portuguesa del concelho de Arganil, que comptava 513 abitants en 2011 per una superficia de 31,52 km², valent a dire una densitat de 16,3 hab/km².
No Beef

"**No Beef**" es una cançon del discjòquei e productor neerlandés Afrojack. Lo títol que sortiguèt lo 27 d'agost de 2011 comptèt sus la participacion del discjòquei american Steve Aoki e l'interpretacion de la cantaira Miss Palmer.
Guy Teissier

**Guy Teissier** (Marselha, 4 d'abril de 1945) es un politician francés de drecha. Aqueste membre de l'UMP ocupa la foncion de deputat de la 6ena circonscripcion de Bocas de Ròse dempuèi 1993.
Phil Hill

**Philip Toll Hill, Jr**, mai conegut coma **Phil Hill** (Miami, 20 d'abril de 1927 - Salinas, 28 d'agost de 2008) foguèt un pilòt automobil american. Venguèt campion del mond de Formula 1 en 1961.
Cerdeira

**Cerdeira** foguèt una freguesia portuguesa del concelho de Arganil, que comptava 324 abitants en 2011 per una superficia de 5,5 km², abans d'èsser agregada en 2013, en seguida d'una reforma administrativa d'encastre nacional, a la freguesia de Moura da Serra per formar una novèla freguesa, União das Freguesias de Cerdeira e Moura da Serra.
Ourentã

**Ourentã** es una freguesia portuguesa del concelho de Cantanhede. Comptava 1.208 abitants en 2011 per una superficia de 18,36 km², e doncas una densitat de 65,8 hab/km².
Erlangen

**Erlangen** es una vila alemanda de Francònia Mejana, un estat de Bavièra, situada a la confluéncia dels flums Regnitz e Untere Schwabach.
Comptava 105.412 abitants en decembre de 2012, çò que fa d'ela una de las ciutats principalas de l'airal metropolitan de Nurembèrg, e amassa partetjan l'Universitat d'Erlangen-Nuremberg.
Feer

**Feer** (en frison septentrional; en frison: **Fering** e en alemand: **Föhr**) es la segonda isla mai granda de las Islas Frisonas d'Alemanha. Se tròba dins lo districte de Frisa del Nòrd, de l'estat de Slesvig-Holstein. A una extension de 82,82 km² e comptava una populacion de 8.593 abitants en 2008, e una densitat de 104 h/km².
Graham Hill

**Norman Graham Hill**, mai conegut coma **Graham Hill** (Hampstead, Londres, 15 de febrièr de 1929 - Arkley, 29 de novembre de 1975) foguèt un pilòt de Formula 1 anglés. Venguèt campion dins sa categoria en 1962 e 1968. Moriguèt tragicament dins un accident d'avion en 1975. Son filh Damon Hill es tanben pilòt automobil.
Jim Clark

**James Clark, Jr**, mai conegut coma **Jim Clark** (Kilmany, Fife, 4 de març de 1936 – Hockenheimring, Alemanha de l'Èst, 7 d'abril de 1968) foguèt un pilòt de Formula 1 escocés.
Pellworm

**Pälweerm** (en frison septentrional; en alemand: *Pellworm*, en danés: *Pelvorm*) es una de las islas de Frisa del Nòrd situadas sus la còsta alemanda de la Mar del Nòrd. A una superficia de 37 km² per una populacion d'aperaquí 1.200 abitants.
Jena

**Jena** (prononciacion: [ˈjeːna]) es una vila alemanda de l'estat federat de Turíngia, situada en riba del riu Saale. Comptava mai de 106.915 abitants en decembre de 2012, çò que fasiá d'ela la tresena ciutat mai importanta de son estat, aprèp Erfurt e Gera. Es devesida administrativament en quatre grands districtes: Stadtzentrum, Lobeda, Winzerla e Zwätzen.
Lo nom de la vila es important istoricament que foguèt l'endrech ont se debanèt la Batalha de Jena, en 1806, ganhada per las tropas francesas del dictador Napoleon contra los prussians.
Muon

Lo **muon** (nom vengut de la letra grèga *µ* que forma son simbòl **µ-**) es una particula subatomica de carga -1, e de massa de 0,1056 GeV/c2. Es membre de la segonda familha de particulas elementaras conegudas coma fermions. Coma l'electron es un lepton, mas d'una generacion e massa superioras.
John Surtees

**John Surtees** (Tatsfield, Surrey, 11 de febrièr de 1934) es un ancian pilòt de mòto e de Formula 1 anglés. Foguèt campion mondial de motocicles de 500cc en 1956 e 1958–60, puèi campion del mond de Formula 1 en 1964. Es encara lo sol pilòt que siá estat a l'encòp campion del mond sus doas e quatre ròdas. Mai tard fondèt l'Equipa d'Organizacion de Corsas Surtees que participèt coma constructor a la Formula 1, Formula 2 e Formula 5000 de 1970 a 1978. Es tanben  ambaissador de la Fondacion Racing Steps.
Korsk

**Korsk** (en rus: Курск) es la capitala de la província de Korsk, en Russia. Aquesta localitat que comptava 428.000 abitants en 2013, es una de las ciutats mai ancianas del país, que foguèt fondada en 1032.
Moers

**Moers** (prononciacion: [ˈmœʁs]) es una vila alemanda del districte de Wesel dins la region de Ren del Nòrd-Vestfàlia, situada sus la riba occidentala de Ren. Comptava 103.504 abitants en decembre de 2012.
Conrad Wahn

**Conrad Wahn**, o tanben **Konrad** (Niederaula, 1851 - Remagen, 1920) foguèt un arquitècte alemand. Del temps de l'annexion alemanda intervenguèt coma cap arquitècte dins mantuna construccion de Metz.

## Biografia
Conrad Wahn nasquèt a Niederaula, un vilatge del land d'Èssa, en 1851. Estudièt primièr dins una escòla de comèrci a Kässel abans d'aprendre l'arquitectura a Hannover. En 1876 venguèt a Metz ont trabalhèt sus la catedrala e tanben a la restauracion d'autras glèisas. Partiguèt de la vila en novembre de 1918.
Denny Hulme

**Denis Clive Hulme**, mai conegut coma **Denny Hulme** (Nelson, Nòva Zelanda, 18 de junh de 1936 - Bathurst, Austràlia, 4 d'octobre de 1992) foguèt un pilòt de corsa automobila neozelandés. Participèt a 112 Grands Prèmis de Formula 1 en dètz sasons de 1965 a 1974. Denny Hulme ganhèt 8 Grands Prèmis, montèt 33 còps sul pòdi e terminèt 61 vegadas dins los ponches. Arribèt a aténher una pole posicion e nòu melhoras viradas en corsa. Hulme marquèt 248 ponches al campionat del mond de Formula 1 e obtenguèt lo títol de campion del mond en 1967 amb una Brabham-Repco.
Siegen

vinheta

**Siegen**, capluòc de l'arrondiment de Siegen-Wittgenstein, es una vila alemanda situada dins lo Land de Ren del Nòrd-Vestfàlia. La localitat, que comptava 99.261 abitants en decembre de 2012, se tròba sul riu Sieg.
Gorin

**Gorin** (en rus: Горин) es un flum de l'èst de la Russia siberiana, l'afluent esquèrre d'Amor. Nais sul versant nòrdoccidental de la cadena dels monts Dajany, dins la porcion meridionala del kraj de Chabarovsk.
Jackie Stewart

**John Young Stewart**, mai conegut coma **Jackie Stewart** (Dumbartonshire, Escòcia, 11 de junh de 1939) es un ancian pilòt de Formula 1 escocés. Foguèt campion del mond en 1969, 1971 e 1973.
Poel

**Poel**, o **Illa de Poel** (en alemand: *Insel Poel*) es una illa alemanda situada dins la Mar Baltica,
dins lo Land de Meclemborg-Cispomerània d'aperaquí  e  abitants en 2018. Es situada en fàcia de la vila de Wismar e aperten coma comuna a l'arrondiment du Mecklembourg del Nòrd Oèst (*Landkreis Nordwestmecklenburg*).

Las vila principalas son Kirchdorf e Oertzenhof e los vilatges de Timmendorf, Wangern, Hinterwangern, Weitendorf, Weitendorf-Hof, Brandenhusen, Neuhof, Seedorf, Niendorf, Schwarzer Busch, Kaltenhof, Fährdorf, Malchow, Vorwitwerk et Gollorf. La màger part de las tèrras son de tèrras agricòlas. Kirchdorf ten un pòrt de plaséncia e un chantièr naval. Wismar Bay es considerat coma lo pòrt pus polit de la Baltica.
Geoffrey Arend

thumb|Geoffrey Arend
**Geoffrey Arend** (Manhattan, 28 de febrièr de 1978) es un actor american. Es maridat amb l'actritz Christina Hendricks dempuèi 2009.
Friedrich Wilhelm Grund

**Friedrich Wilhelm Grund** (Amborg, 7 d'octobre de 1791 - Amborg, 24 de novembre de 1874) foguèt un compositor, ensenhaire e cap d'orquèstra alemand.
Foton

Lo **foton** (del grèc: φως, "lutz"), qu'a per simbòl la lètra grèga gamma, **γ**, es la particula subatomica que fa de mediadora dins l'interaccion electromagnetica. Los fotons son associats a tota mena de radiacion electromagnetica.
William Terry

thumb|250px|Retrach de William Terry
**William Terry** (Comtat d'Amherst, Virgínia, 14 d'agost de 1824 – Wytheville, Virgínia, 5 de setembre de 1888) foguèt un jurista, politician, ensenhaire e militar american. Originari de l'estat de Virgínia foguèt lo darrièr comandaire de la famosa Brigada Stonewall del temps de la Guèrra de Secession.
Fehmarn

**Fehmarn** es una isla alemanda que depend del districte de Ostholstein. Es situada dins la mar Baltica, long de la còsta èst de Schleswig-Holstein e n'es separada per un braç de mar, Fehmarnsund. Es distanta d'aperaquí 18 km de l'isla danesa Lolland que n'es disseparada pel destrech de Fehmarn Belt.

L'isla compta actualament aperaquí 14.000 habitants per una superficia de 185 km2.
Hildesheim

**Hildesheim** es una vila alemanda, situada prèp d'Hannover, en Bassa Saxònia, que compta aperaquí 100.000 abitants.
Covões

**Covões** foguèt una freguesia portuguesa situada al nòrd extrèm del concelho (municipalitat) de Cantanhede e parròquia del Diocèsi de Coimbra, amb 28,99&nbsp;km² de superfícia e 2 155 abitants (2011). Densitat: 74,3 ab/km².

Foguèt suprimida en 2013, per la reforma administrativa nacionala, e incorporada a la freguesia de Camarneira, per formar una nòva freguesia nomenada *[[União das Freguesias de Covões e Camarneira]]* que n'es lo sèti.
## Referéncias
Chóśebuz

250px|thumb|Vista aeriana del centre de Chóśebuz.
150px|thumb|Escut de Chóśebuz.
150px|thumb|Bandièra de Chóśebuz.
**Chóśebuz** (pr [ˈxɨɕɛbus] en sorab bas; **Choćebuz** en sorab naut; **Cottbus** o *Kottbus* en alemand) es una vila soraba d'Alemanha. Es situada dins l'estat de Brandeborg a 125 quilomètres al sud-èst de Berlin, a la broa del riu Sprjewja. Limita al nòrd e nòrd-èst amb las municipalitats de Drachhausen, Drehnow e Turnow-Preilack, la vila de Peitz, Teichland e Heinersbrück.

Es, après la capitala estatala, Potsdam, la segonda vila pus granda de Brandeborg. Amb Brandeborg de Havel, Francfòrt d'Oder e Potsdam, Chóśebuz es un dels quatre centres administratius (*Oberzentrum*) de l’Estat federal de Brandeborg e a l'estatut de vila fòra arrondiment (*kreisfreie Stadt*).
São Martinho da Cortiça

**São Martinho da Cortiça** es una freguesia portuguesa del *concelho* (municipalitat) d’Arganil, amb 31,54&nbsp;km² de superfícia e 1 319 abitants (2011). (Densitat: 41,8 ab/km²).
Corticeiro de Cima

**Corticeiro de Cima** foguèt una freguesia portuguesa de la municipalitat (*concelho*) de Cantanhede, amb 5,39&nbsp;km² de superfícia e 721 abitants (2011). (densitat: 133,8 ab/km²).
Foguèt suprimida en 2013, per una reforma administrativa nacionala, e incorporada a la freguesia de Vilamar, per formar una nòva freguesia nomenada *[[União das Freguesias de Vilamar e Corticeiro de Cima]]* que lo sèti es Vilamar.

## Referéncias
Bolho

**Bolho** foguèt una freguesia portuguesa del *concelho* (municipalitat) de Cantanhede e parròquia del Diocèsi de Coimbra, amb 6,62&nbsp;km² de superfícia e 848 abitants (2011). Densitat: 128,1 ab/km².

Foguèt suprimida en 2013, per una reforma administrativa nacionala, e agregada a la freguesia de Sepins, per formar una novèla freguesia denominada *[[União das Freguesias de Sepins e Bolho]]* que lo sèti es Sepins.
## Referéncias
Positron

thumb|250px|Fotografia d'un positron dins una cambra neblosa
Lo **positron**, tanben nomenat **antielectron**, es l'antiparticula associada a l'electron dins lo domeni de la fisica de las particulas. Possedís una carga electrica de +1 carga elementara (mentre que l'electron a -1), lo meteis espin e la meteissa massa que l'electron.

L'existéncia del positron foguèt postulada pel fisician anglosoís Paul Dirac en 1928.
 
Se per escasença un positron se tròba en contacte amb un electron, totes dos s'anequelisson en emetre de fotons ultraenergetics, los rais gamma. Los positrons pòdon èsser generats per divèrs procèsses radioactius o mai per l'interaccion de rais gamma amb la matèria (creacion de parelhs electron-positron).
Piódão

**Piódão** es una freguesia portuguesa del *concelho* (municipalitat) de Arganil, amb 36,57&nbsp;km² de superfícia e 178 abitants (2011). Densitat: 4,9 ab/km².
Allen Sheppard

**Allen John George Sheppard**, qu'es per títol de noblesa **baron Sheppard de Didgemere, de Roydon (Comtat d'[[Essex]])** (25 de decembre de 1932) es un industrial e politician anglés, membre del Partit Conservador.
Elisha E. Meredith

thumb|250px|Elisha E. Meredith
**Elisha Edward Meredith** (Comtat de Sumter, Alabama, 26 de decembre de 1848 – Manassas, Virgínia, 29 de julhet de 1900) foguèt un jurista e politician american. Foguèt representant democrata de l'estat de Virgínia al Senat e puèi al Congrès dels Estats Units.
Henry P. Alexander

**Henry Porteous Alexander** (Little Falls, Estat de Nòva York, 13 de setembre de 1801 – Little Falls, 22 de febrièr de 1867) foguèt un banquièr e politician american.
Hubert Clifford

**Hubert John Clifford** (Bairnsdale, Austràlia, 31 de mai de 1904 – Singapor, 4 de setembre de 1959) foguèt un compositor e cap d'orquèstra britanicoaustralian.
Calvadòs (alcòl)

Lo **calvadòs** es un aigardent amb Apellacion d'origina contrarotlada (AOC), que s'obten per destillacion del pomat, es produit exclusivament dins la region de Normandia (França).
Todd Russell Platts

thumb|250px|Todd Russell Platts
**Todd Russell Platts** (York, Pennsilvània, 5 de març de 1962) es un jurista e politician american.
Jochen Rindt

thumb|250px|Karl Jochen Rindt en 1970 al Grand Prèmi dels Païses Basses
**Karl Jochen Rindt** (Maiança, Alemanha, 18 d'abril de 1942 – Monza, Itàlia, 5 de setembre de 1970) foguèt un pilòt automobil de Formula 1 alemand. Representant d'Àustria durant los campionats automobils, moriguèt tragicament en 1970 durant los entrainaments del Grand Prèmi d'Itàlia de Formula 1.
Rügen

**Rügen** es una isla alemanda. Es l'isla mai granda del país e es situada dins la mar Baltica. Sa superficia es de 926 km2 e sa populacion èra de 77.000 habitants en 2006. Amb las autras islas vesinas, Hiddensee e Ummanz, es administrada per l'arrondiment de Pomerania-Occidentala-Rügen.

File:Binz (2011-05-21) 03.JPG|Binz
File:Königsstuhl und Viktoria-Sicht.jpg|Nationalpark Jasmund
David Cairns

thumb|250px|David Cairns
**John David Cairns** (Greenock, 7 d'agost de 1966 – Bloomsbury, Londres, 9 de mai de 2011) foguèt un politician trabalhista escocés. Foguèt membre del Parlament Britanic de 2001 fins a sa mòrt en 2011.
Marit Paulsen

thumb|250px|Marit Paulsen

**Marit Eli Paulsen**, nascuda **Björnerud** (Òslo, Norvègia, 24 de novembre de 1939) es una politiciana suedesa.
Nexus 10

Lo **Nexus 10** es un ordinador tauleta desvolopada per Google e Samsung Electronics. Es la segonda tauleta de la sèria Google Nexus, una gamma de produches informatics que fan servir lo sistèma operatiu Android.
Ernst Tiburzy

**Ernst Tiburzy** (26 de decembre de 1911 – 14 de novembre de 2004) foguèt un militar alemand. Comandaire d'una milícia populara (Volksturm) durant lo regim nazi alemand, recebèt la Crotz de Cavalièr de l'òrdre de la Crotz de Fèrre per sos actes de defensa de Königsberg lo 10 de febrièr de 1945.
10427 Klinkenberg

**10427 Klinkenberg** (anteriorament nomenat **2017 P-L**) es un asteroïde de la cencha principala. Foguèt descobèrt lo 24 de setembre de 1960 pel parelh d'astronòms neerlandeses Cornelis Johannes van Houten e Ingrid van Houten-Groeneveld a partir de placas fotograficas presas a l'Observatòri de Palomar (Califòrnia) per Tom Gehrels. Son nom es un omenatge al matematician e astronòm neerlandés del sègle XVIII Dirk Klinkenberg.
Amelia Earhart

thumb|250px|Amelia Earhart a l'entorn de 1935
**Amelia Mary Earhart** (Atchison, Kansas, 24 de julh de 1897 – Isla de Howland, Ocean Pacific, 2 de julhet de 1937) foguèt una pilòta d'avion americana. Venguèt famosa mondialament qu'en junh de 1928 foguèt la primièra femna que traversèt l'Ocean Atlantic en avion. Pr'amor d'aqueste recòrd li foguèt autrejada la Crotz de Vòl Distinguit pel govèrn dels Estats Units.

Durant una temptativa de realizar un vòl circonnavegacional de la tèrra en 1937 a bòrd d'un Lockheed Modèl 10 Electra, Earhart desapareguèt al mitan de la part centrala de l'Ocean Pacific còsta l'Isla de Howland.
Astronotinae

Los **Astronotinae ** Heckel, 1840 son de Ciclids d'America del Sud. 
Tres genres e sièis espècias son descriches.

## Genres

Astronotini Fernandez-Yepez, 1951
**[[Astronotus]]* Swainson, 1839 doas espècias 
Chaetobranchini  Fernandez-Yepez, 1951
**[[Chaetobranchopsis]]* Steindachner, 1875 doas espècias 
**[[Chaetobranchus]]* Heckel, 1840 doas espècias 

## Fonts

* Références
* Phylogénie
Vega

**Vega** ò **Alpha Lyrae** es l'estèla principala de la constellacion de la Lira. Dempuei la Tèrra, es la cinquena estèla pus lusenta dau cèu nocturna. Es una estèla relativament jova que se situa a 25,3 annadas lutz dau Soleu. Tèn un disc de poussa en rotacion que podriá unei planetas en formacion.
Jinn

Un **jinn** es una creatura subrenaturala eissida dei mitologias semitas. Son polimorfas e generalament invisiblas. Pòdon influenciar l'esperit uman.
Cichlinae

Los **Cichlinae ** Heckel, 1840 son de Ciclids d'America. 
Tres genres e mai de cent espècias son descriches.

## Genres

Cichlini Heckel, 1840
**[[Cichla]]* Bloch & Schneider, 1801 quinze espècias 
Crenicichlini Fernandez-Yepez, 1951
**[[Crenicichla]]* Heckel, 1840 fòrça variat amb 80 espècias 
**[[Teleocichla]]* Kullander, 1988 sèt espècias 

## Fonts

*Referéncias
*Filogenia
Yukiko Kobayashi

**Yukiko Kobayashi** (en japonés: 小林夕岐子; Tòquio, 6 d'octobre de 1946) es una actritz japonesa. Dempuèi 1965 a jogat dins mai de dètz films.
Lípetsk

**Lipetsk** (en rus: Липецк) esa una vila de Russia e lo centre administratiu de l'óblast de Lipetsk. Sa populacion s'enauçava a  abitants en 2013.

## Geografia
Lipetsk es bastida en riba de Voronej, a  al sud-èst de Moscòu.
Óblast de Lípetsk

thumb|300px|Localizacion de l'Oblast de Lípetsk en Russia
L**'óblast de Lipetsk** (en rus: Ли́пецкая о́бласть, *Lipetskaïa oblast*) es un subjècte federal de Russia. Creat lo 6 de genièr de 1954 a coma centre administratiu la vila de Lípetsk e cobrís una superfícia de . Comptava  abitants en 2002.
Rabeprazòl

Lo **Rabeprazòl** es un medicament antiulcerós de la familha dels inibitors de la pompa de protons. Foguèt desvolopat per Eisai e es disponible dins lo mond entièr jos divèrs noms de marca coma Pariet® o  Aciphex®.
### Indicacions
Tractament:
*de l'ulcèra duodenal evolutiu
*de l'ulcèra gastric evolutiu benigne
*de l'esofagita erosiva o ulcerativa simptomatica per reflús gastroesofagian
*simptomatic del reflús gastroesofagian
*eradicacion de *[[Heliobacter pylori]]* en cas de malautiá ulcerosa gastroduodenala, en associacion amb una antibioterapia adaptada.
*del Sindròm de Zollinger-Ellison.
Lantanid

Los **lantanids** son una seria d'elements quimics de nombre atomic situat entre 57 a 71 incluses. Es a dire los elements entre lo Lantani e lo Lutèci. Los lantanids fan partit de las tèrras raras. Tenon son nom del lantani, primièr de la famiha, en rason de sas proprietats quimicas vesinas d'aqueste, almens per los pus leugièrs d'entre eles.

* Lantani (La)
* Cèri (Ce)
* Praseodimi (Pr)
* Neodimi (Nd)
* Promèti (Pm)
* Samari (Sm)
* Euròpi (Eu)
* Gadolini (Gd)
* Tèrbi (Tb)
* Dispròsi (Dy)
* Òlmi (Ho)
* Èrbi (Er)
* Tuli (Tm)
* Itèrbi (Yb)
* Lutèci (Lu) 

## Referéncias
Maya Angelou

thumb|Maya Angelou (2013)
**Maya Angelou**, nascuda **Marguerite Annie Johnson** (Saint Louis, Missorí, 4 d'abril de 1928 – Winston-Salem, Carolina del Nòrd, 28 de mai de 2014) foguèt una escrivana, poetessa, actritz, cantaira e activista pels dreches civils americana. Trabalhèt coma professora de literatura e estudis americans a l'Universitat Wake Forest, en Carolina del Nòrd.

## Òbras
* *I Know Why the Caged Bird Sings* (1969)
* *Gather Together in My Name* (1974)
* *Singin' and Swingin' and Gettin' Merry Like Christmas* (1976)
* *The Heart of a Woman* (1981)
* *All God's Children Need Traveling Shoes* (1986)
* *A Song Flung Up To Heaven* (2002)
* *The Collected Autobiographies of Maya Angelou* (2004)
* *Lady B* (2014)
Sinferòpol

**Sinferòpol** (en tatar de Crimèa: **Aqmescit**; en ucraïnian Сімферополь o mai rarament Симферопіль; en rus: Симферополь) es una vila de la peninsula de Crimèa qu'es, dempuèi l'anexion de Crimèa de 2014 per la Federacion de Russia, de facto la capitala de la Republica de Crimèa al dintre de la Federacion russa. De jure, demòra la capitala de la Republica Autonòma de Crimèa al dintre d'Ucraïna. La vila, que se sonava abans Aqmescit, recebèt son nom actual Sinferòpol (del grèc: Συμφερούπολις "Vila del ben comun") a partir de l'annexion del Khanat de Crimèa en 1784 a l'Empèri Rus dirigida per la tsarina Catarina II de Russia.

### Demografia
La vila comptava 362.366 abitants en 2013. Segon lo censament de populacion de 2001, los abitants se definissián identitàriament del biais seguent:
Wilaya

Una **wilaya** (en arab ولاية, wilāya; en turc vilayet, en turc otomà ولاية, vilayet) es una subdivision administrativa de divèrses païses musulmans. La prononciacion turca de la paraula, originàriament arab, *vilayet*, es lo nom qu'avien las provincias de l'Empèri Otoman. Sos lo califat, la wilaya èra cada nou estat semisobiran constituent, que tanben se pòt apelar *valiat*.

La paraula original arab deriva de la raiç w-l-y, «governar». Lo territòri de la wilaya es regit per un valí (والي, wali) o governador, e pr'aquò lo nom se tradussís com «governacion».

La wilaya es la subdivision administrativa de primièr nivel d'Argeria, Mauritània, Sodan e Tunisia, e de segond nivel en Kenya, lo Marròc e Oman. Los territòris federals de Malàisia s'apelan en malai Wilayah Persekutuan.

Del turc vilayet provenon las divisions administrativas de primièr nivel d'Afganistan (velayat), Tatgiquistan (viloyat), Turcmenistan (welayat) e Ozbequistan (viloyat).
Ana Kasparian

**Anahit Misak Kasparian**, pus conoscuda coma **Ana Kasparian** (Los Angeles, 7 de julh de 1986) es una realizairitz americana e coanimadora del programa audiovisual *The Young Turks*.
Nene (riu)

**Nene** es un riu de l'èst de l'Anglatèrra, dins lo Northamptonshire. 

## Geografia

Aquel riu costièr limita los comtats del Cambridgeshire e del Norfolk sus près de 6 quilomètres partent de la boca dins lo Wash. Amb 146 km de longor, es lo 9 fluvi d'Anglatèrra e lo 12 du Reialme Unit. Dempuèi sa font dins los puèges d'Arbury Hill fins Northampton passa un desnivèl de 90 mètres a 27 quilomètres. Davala encara 60 m fins a la boca.

## Notas e referéncias
Mona Løseth

**Mona Løseth** (Ålesund, Norvègia, 11 d'abril de 1991) es una esquiaira alpina norvegiana. Foguèt campiona del mond juniòr dins la categoria d'eslalòm gegant en 2010.
Boletus edulis

Lo **cep** o  **bolet** (var. **arcielon, bruc**, **bruguet, bosa, ceth, sequet, mòl** (mòth), **molhet, miquemòl**)  es un campairòl excellent comestible de la familha Boletaceae, fòrça comun e recercat dins tot l'emisfèri nòrd.

### Descripcion
Capèl: 12-25cm, carnut amb revestiment un pauc lubrificat, d'un moret mejan un pauc rossàs. Prim marge longtemps blanc. Pòres jaunasses a verdasses. Estipe: 12-18x3-6cm , ventrut, blancàs.
Carn blanca, d'olor feble, e de savor suava o d'avelana. Buta pels bòsques fulhats mesclats, clarièras o talhadas erbosas. Espòres: 13-18x4-6µm.
### Autres imatges

File:Boletus edulis1.jpg|Grop de ceps
File:Boletus edulis (Tillegem).jpg|Imatge d'un cep


### Referéncias
Actinid

Los **actinids** son una seria quimica del tablèu periodic dels elements que se situa entre l'actini e lo lawrenci, doncas, a un numèro atomic entre 89 e 103 inclús.
Celtic Football Club

Lo **Celtic Football Club**, es un club de fotbòl escocés establit en 1887 a Glasgow per d'imigrants irlandés dins lo quartier de Parkhead, a l'est de la ciutat.
De per seis orginas, aqueu club es particularament sostengut per l'ensems de la diaspora irlandesa.

Lo Celtic es un dei dètz sòcis fondadors de la liga de fotbòl escocesa (*Scottish Football League*) en 1890. En 1967, vendrà lo premier club escocés e britanic de véncer la prestigiosa copa dei campions europèus de fotbòl.
Cai Yuanpei

thumb|250px|Cai Yuanpei
**Cai Yuanpei** (en chinés: 蔡元培; pinyin: Cài Yuánpéi; Wade–Giles: Ts'ai Yüan-p'ei; 11 de genièr de 1868 – 5 de març de 1940) foguèt un pedagòg, un filosòf, un professor universitari, esperantista e anarquista chinés. President de l'Universitat de Pequin e fondador de l'Academia Sinica, es famós per sas criticas de la cultura tradicionala chinesa e pel fach que reuniguèt de figuras importantas per la Novèla Cultura e lo Movement del 4 de Mai.
Théophile Cart

**Théophile Cart** (nascut lo 31 de març de 1855 a Sent Antòni del Bruèlh (Perigòrd) e mòrt lo 21 de mai de 1931  París) es un escrivan e un dels mai importants esperantofòns francés. Es a vegadas qualificat de «segond paire de l'esperanto».
Kings Langley

thumb|250px|La carrièra principala ''High Street'' de Kings Langley
**Kings Langley** es un vilatge anglés del comtat de Hertforshire. Situat a 34 km al nòrd-oèst del centre de Londres, es actualament una part de l'aglomeracion londoniana. La localitat es famosa que s'i trobava abans lo palais reial de la familha reiala anglesa dels Plantagenet. La glèisa, qu'es del sègle XII, abriga la tomba d'Edmond de Langley, duc de York.
Victoria Beckham

thumb|250px|Victoria Beckham en 2010
**Victoria Caroline Beckham**, nascuda **Adams** (Harlow, Anglatèrra, 17 d'abril de 1974) es una cantaira e estilista anglesa. Venguèt famosa cap a la fin de las annadas 1990 amb lo grop de musica pop feminin, las Spice Girls e recebèt l'escais de **Posh Spice**. Es maridada dempuèi 1999 amb lo fotbolaire David Beckham e an quatre enfants amassa.
Hatfield House

thumb|250px|Vista de la part meridionala de la Hatfield House
La **Hatfield House** es un ostalàs de campanha situat dins un grand parc sonat Great Park, a proximitat de la vila de Hatfield dins la region de Hertfordshire, en Anglatèrra.
Batucada

La **Batucada** es un estil musical basat sus la samba, e eissit de las influéncias africanas dins las percussions practicadas en Brasil. Es generalament jogat per un grop nomenat *[[Bateria]]* en portugués.  La batucada es caracterizada per un estil repetitiu e rapid.
Hatfield

thumb|250px|Novèl centre vila de Hatfield
**Hatfield** (ancianament: *Bishop's Hatfield*) es una vila de la region de Hertfordshire, situada dins la part sud-èst d'Anglatèrra.

## Monuments
* Hatfield House
Stargate

thumb|upright=1.5|Vista d'una pòrta de las estelas de la Via lactèa obèrta.
Una **pòrta de las estelas** es un aparelh de transpòrt interplanetari fictiu del film *[[Stargate, la pòrta de las estelas]]*. Es tanben l'element central de l'univèrs de ficcion *Stargate* que comprend las seriá de television *[[Stargate SG-1]]*, *[[Stargate Atlantis]]*, *[[Stargate Infinity]]* e *[[Stargate Universe]]*. Aqueles aparelhs son descrits coma avent èsser creats per un pòble nomenats « los Ancians », e servisson per manipular l'espaci temps, subretot per tòca de crear un trauc de vèrm o *vortex* permetent de viatjar rapidament entre dos punts de l'espaci temps, d'una pòrta cap a l'autra. Es tanben nomenat « **stargate** o **chappa'ai** » dins la lenga fictiva Goa'uld; d'autres pòbles d'aquel univèrs de ficcion la nomena « anèl dels dieus », « cercle dels aujòls », « anèl ancestral », « annulus », « anèl », « portal » eca.
Goa'uld

**Goa'uld** es lo nom d'una raça fictiva d'extraterrèstras parasitas, presents dins la seriá televizada de sciéncia ficcion *[[Stargate SG-1]]*.

Mercé al malhum de las pòrtas de las estelas creat pels Ancians, los Goa'ulds podèron descobrir fòrça monds e ne prene lo contraròtle se fasent passar per de dieus. Sus Tèrra, gaireben totas las mitologias dels dius egipcians èran, dins l'univèrs de la seriá, de Goa'ulds, çò que confirmariá la teoria dels ancians astronautas. Utilizèron d'umans coma trabalhadors forçats sus d'autras planètas, engargat de porgir lor empèri.

Mercé a la pòrta de las estelas, las equipas del general Hammond descobriguèron d'autras planètas e pòbles dins lors viatges d'exploracion. Son confrontadas sovent als Goa'ulds alara qu'ensajan de persuadir los abitants d'aquelas planètas que los Goa'ulds son de dieus falses. Demoran lor enemics màger pendent las uèit primièras sasons.

## Origina dels goa'ulds
Los Goa'ulds son originaris de la planèta P3X-888, ont, fòrça especimens contunhan de viure a l'estat natural. Foguèt alá qu'experimentèron lo parasitatge d'animals ma grands, los Unas, e inicièron alara lors primièrs empèris teocratics, fondats sus l'esclavatge e l'endoctrinament de l'espècia òsta.

Se supausa que foguèt dins un contacte amb d'Ancians amb los parasitas, arribat fa dedesena de milièrs d'an abansnòstra èra, que los Goa'ulds podèron prene la tecnologia d'aqueles darrièrs. Profeitant del vuèit daissat per la partencça dels Ancians, los parasitas s'espandiguèron pauc a pauc dins totz la Via lactèa, bastissent los empèris interstellars que s'encontra dins la seriá SG-1.

## Lenga

La lenga parlada pels Goa'ulds e los Jaffas possedisson de similaritats amb d'autras lengas: egipcian ancian, que l'alfabèt es pròche, al langatge d'Abidos, e a la lenga dels Unas.
Peter Lilley

thumb|250px|Peter Lilley en 2012
**Peter Bruce Lilley** (Hayes, Anglatèrra, 23 d'agost de 1943) es un politician anglés.
D'ideologia conservadora ocupèt la foncion de Secretari d'Estat als Afars, a l'Innovacion e al Saber-far de 1990 a 1992 e de secretari d'Estat del Trabalh e de las Retiradas de 1992 a 1997, durant lo govèrn de Margaret Thatcher.
Geri Halliwell

**Geraldine Estelle Halliwell**, mai coneguda coma **Geri Halliwell** (Watford, Anglatèrra, 6 d'agost de 1972) es una cantaira anglesa de musica pop. Foguèt membre del grop Spice Girls, que coneguèt una granda capitada mondiala durant la decada de las annadas 1990. Partiguèt del grop per entamenar una carrièra de solista en 1998, tres ans abans la dissolucion de la formacion. 
## Discografia
* *Schizophonic* (1999)
* *Scream If You Wanna Go Faster* (2001)
* *Passion* (2005)
Domesday Book

Lo **Domesday Book** (tanben conegut coma *Domesday* o *Winchester Book*), foguèt lo primièr registre d'Anglatèrra redigit en 1086 per lo rei Guilhèm lo Conquistaire;  es similar a un recensament actual. 

Lo nom ven d'un mot de l'anglés ancian «*dom*» (comptar o comptabilitat) e «*day*» (jorn), *domesday* significa doncs lo jorn al qual lo senhor e sos feudataris fan los comptes. Dins las religions crestianas, lo mot semblant *doomsday* s'utiliza per designar lo Jutjament darrièr, quora segon la teoria escatologica del libre de l'Apocalipsi, Jèsus de Nazaret auriá de tornar per far los comptes de cadun dels umans. 

La tradicion vòl que a nadal 1085 Guilhèm èra a Gloucester e «aguèt una longa conversacion amb sos conselhèrs e envegèt sos òmes de pertot en Anglatèrra per anar dins cada vilatge (…) per enquèstar quantas tèrras e quant bestiam cada propietari possediá e quala n'èra la valor». Voliá d'informacions sul país qu'acabava de conquistar per lo poder administrar e gravar las tèrras amb d'impostes. Lo registre que teniá fòrça de lei, es escrit en latin, e de còp que i a en lengua vernaculara quand i aviá pas d'equivalent latin.
### Referéncias
Dolomitas

Las **Dolomitas** (Ladin: *Dolomites*; italian: *Dolomiti*; alemand: *Dolomiten*; venèt: *Dołomiti*; friolan: *Dolomitis*) son una cadena de montanha situada dins lo nòrd èst d'Itàlia.
Son una part dels Prealps orientals meridionals e s'estendon del riu Adige a l'oèst entrò a la val de Piave a l'èst.
Las termièras nòrd e sud son definidas per la val Pustera e la val Sugana. Las Dolomitas son gaireben egalament despartidas entre las províncias de Belluno, Sud-Tiròl e Trent.
Constituisson un grop de montanhas de meteissa estructura geologica, es a dire una ròca calcària d'origina marina.
## Etimologia
Lo nom "Dolomitas"  deriva del nom del famós mineralogista Déodat Gratet de Dolomieu que foguèt lo primièr de descriure la ròca, la dolomita, un 
tipe de ròca carbonatada responsabla de la formas e colors caracteristicas d'aquelas montanhas; abans èran dichas las "montanhas palas," e foguèt pas qu'al sègle XIX que lo nom foguèt gallicizat.
Apenins

Los **Apenins** son una cadena montanhosa que s'estend sus 1200 km long de la peninsula Italica. Al nòrd-oèst tòcan los Alps Ligurs a Altare; lo limit dels Alps e dels Apenins se situa classicament a la *Bocchetta di Altare* (459 mètres), tanben conguda coma *Bocchetta di Cadibona* o *Colle de Cadibona*, dins la província de Savona. Al sud-èst los Apenins s'acaban a Reggio de Calàbria, vila costièra a l'extremitat de la peninsula. Lo sistèma forma un arc qu'inclutz lo costat èst de la mar Ligura e de la mar Tirrèna.

Los Apenins se devesisson en tres grops majors:
** **Apenins septentrionals** 
*** Appennino ligure
*** Appennino tosco-emiliano 
*** Appennino tosco-romagnolo
** **Apenins centrals** 
*** Appennino umbro-marchigiano
*** Appennino abruzzese
** **Apenins meridionals** 
*** Appennino sannita
*** Appennino campano
*** Appennino lucano
*** Appennino calabro
Amb 2912 m, lo pic del Corno Grande situat dins lo massís del Gran Sasso, es lo punt culminant de la cadena.
Parlament Flamenc

Lo **Parlement flamand** (*Het Vlaams Parlement* en neerlandés, a l'origina *Cultuurraad voor de Nederlandse Cultuurgemeenschap*) es l'assemblada legislativa de la Comunautat flamanda e de la Region flamenca de Belgica. L'exercici de las competéncias de la Region flamenca foguèron transmesas a la Comuautat flamenca. Lo Parlament flamenc legifèra donc a l'encòp dins las matèrias comunautàrias, que s'aplican sul territòri de la Region flamenca e de Brussèlas-Capitala, e dins las matèrias regionalas, que s'applican pas que sul territòri de la Region flamenca.

Lo Parlament flamenc ocupa un imòble omonim situat al còr de la vila de Brussèlas. La localizacion del Parlament flamenc dins la capitala bèlga, situada fòra de la Region flamenca, pòt paréisser estranh, mas se justifica qu'aquel parlament es pas sonque regional mas tanben comunautari, e que la Comunautat flamenca plan exercís de poders sul territòri de las 19 comunas de Brussèlas-Capitala, reconeguda region linguistica bilenga per la Constitucion bèlga. Cal notar que lo Parlament de la Comunautat francesa es tanen situat a Brussèlas.

## Los parlementaris

Lo Parlament flamenc es elegit cada cinc ans. Pòt pas èsser disolgut abans la fin de la legislatura. Las primièras eleccions dirèctas al Parlament flamenc se debanèron lo 21 de mai de 1995. La refòrma de l'Estat de 2001 donèt als Brusseleses neerlandofòns la possibilitat d’elire dirèctament los sièis deputats los representant al Parlament flamenc. Aquò se debanèt pe primièr còp per las elccions comunautàrias e regionalas de 2004.

Lo Parlament flamenc compte 124 deputats elegits al vòte universal dirècte: 118 deputats en Region flamenca e e 6 deputats en Rrgion de Brussèlas-Capitala.

## Partits politics al Parlament flamenc
En junh de 2014, cadun dels 124 deputats es membre d’un dels 7 partits politics seguents:
# Nieuw-Vlaamse Alliantie (N-VA),  conservators-nationalistas flamencs,  43 deputats
# Christen-Democratisch en Vlaams (CD&V), democrats-crestians flamencs,  27 deputats
# Open Vlaamse Liberalen en Democraten (OpenVLD), liberals,  19 deputats
# Socialistische Partij Anders (sp.a), socialistas,  18 deputats 
# Groen, ecologistas,  10 deputats 
# Vlaams Belang (VB), nacionalistas flamencs de drechaextrèma,  6 deputats
# Union des francophones (UF), grop dels francofòns del Brabant flamenc,  1 deputat

## Sètis
thumb|left|280px|Reparticion dels 124 sètis per caduna circonscripcion.

### 2014-2019

### 2009-2014

### 2004-2009

### 1999-2004

### 1995-1999

## Notas e referéncias

## Articles connèxes
## Ligams extèrnes
*oficial